stanford-oval/wikipedia huggingface dataset:
Asbjørn Herteig

| Asbjørn Herteig |
| --- | --- |
 Herteig noin vuonna 1968.
Henkilötiedot
Syntynyt: 15. helmikuuta 1919 Hadsel, Norja
Kuollut: 2. lokakuuta 2006 (87 vuotta) Bergen, Norja
Koulutus ja ura
Tutkimusalue:  arkeologia
Asbjørn Herteig (15. helmikuuta 1919 Hadsel – 2. lokakuuta 2006 Bergen) oli norjalainen arkeologi. Hän työskenteli konservaattorina Bergenin yliopistossa ja johti Bryggenin alueen kaivauksia 1950-luvulla sekä vaikutti Bryggenin säilyttämisen puolesta.
Aiheesta muualla

Kuvia tai muita tiedostoja aiheesta Asbjørn Herteig Wikimedia Commonsissa
Arvo Viljanti

Arvo Kunto Viljanti, vuoteen 1935 Viklund (24. elokuuta 1900 Parainen – 6. heinäkuuta 1974 Turku) oli suomalainen opettaja, virkamies ja historioitsija.
Henkilöhistoria

Viljanti oli filosofian tohtori (1932), joka 1962 sai professorin arvonimen. Hän on ennen muuta tutkinut Suomen 1500- ja 1600-luvun sotahistoriaa.selvennä Hän oli myös Varsinais-Suomen Maakuntaliitton perustajia. Viljanti oli mukana Aunuksen retkellä 1919 esikuntatehtävissä. Turussa Viljanti toimi Turun yliopiston kvestorina ja vt. professorina sekä dosenttina, Varsinais-Suomen historiallisen tutkimuslaitoksen sihteerinä sekä historian opettajana.
Teoksia

Nimellä Arvo Viklund
Aunuksen eteläisellä rintamalla : havaintoja ja muistelmia. Karisto 1919
Varsinais-Suomen suojeluskunnat : lyhyt yleiskuvaus Varsinais-Suomen suojeluskuntatoiminnasta vv. 1917–25. Varsinais-Suomen suojeluskuntapiiri, Turku 1925
Siniristilippumme : lippukäsitteen selvittelyä ja historiikkia sekä lipunkäytön ohjeita ; julkaisija Itsenäisyyden liitto. Otava 1927
Lippukulttuurin käsikirja : pieni opas lipun käyttäjille. Itsenäisyyden liitto, Helsinki 1929
Varsinais-Suomi matkailuseutuna. Varsinais-Suomen maakuntaliitto, Turku 1930
Das Eigentliche Finnland als Reiseziel. Varsinais-Suomen maakuntaliitto, Turku 1932
V:n 1611 väenotto Vehmaan ja Maskun kihlakunnissa. Turku 1933
Nimellä Arvo Viljanti
Vakinaisen sotamiehenpidon sovelluttaminen Suomessa 1600-luvun lopulla erityisesti silmälläpitäen Turun läänin jalkaväkirykmenttiä, Turun yliopiston väitöskirja. Turku 1935
Lippukulttuurin käsikirja : pieni opas lipun käyttäjille. 2. uud. painos Itsenäisyyden liitto, Helsinki 1936
Turun läänin jalkaväkirykmentin ruotujakorulla : Suuren Pohjan sodan alkuajoilta. Turku 1936
Mitä komissionisotamiehet olivat?. Helsinki 1937
Suomen rykmenttien liikekannallepano ja marssi Liivinmaalle v. 1700. Helsinki 1939
Vakinaisen sotamiehenpidon sovelluttaminen Suomessa 1600-luvun lopulla. 2, Uudenmaan-Hämeen lääni. Turun yliopiston julkaisuja. Sarja B, Humaniora 25. Turku 1940
Yrjänä Keikeli : Turun läänin suurmestaaja 1700-luvun alkupuolella. Helsinki 1940
Suomalaisten jalkaväkirykmenttien varuskunta- ja linnoitustyöpalveluksesta Baltiassa 1600-luvun lopulla. Helsinki 1941
Viisitoista vuotta Varsinais-Suomen matkailutoimintaa : Varsinais-Suomen matkailuyhdistys 1930–1945. Varsinais-Suomen matkailuyhdistys, Turku 1945
Suomen ensimmäinen kirjakauppias : piirteitä Laurentius Jauchiuksen toiminnasta Suomessa ja Baltiassa vv. 1642–1666. Aura, Turku 1945
Vähäväkisten osuusliike – Turun osuuskauppa r.l. 1901–1951. Turun osuuskauppa, Turku 1951
Dosentti Arvo Viljannin vastaus dos. Mikko Juvan vastineen ja Humanistisen tiedekunnan kokouksessa 8.5.–57 esitettyjen lausuntojen johdosta. Turku 1957
Gustav Vasas ryska krig 1554–1557. 1–2. Historiska serien / Kungl. Vitterhets-, historie- och antikvitetsakademiens handlingar 2, 1–2, 2. Åbo 1957
Turun yliopiston Suomen historian professorinviran täyttäminen. Forssa 1957
Teoksia > Toimitustöitä

Varsinais-Suomen historia. 7: 1, Paikallinen itsehallinto Varsinais-Suomessa 1600- ja 1700-luvulla ; toimituskunta Arvo Viljanti, päätoimittaja ; Tauno Perälä, sihteeri ; kirj. Eero Matinolli. Varsinais-Suomen Turku 1971
Aiheesta muualla

Arvo Viljanti : Kansallisen sotalaitoksemme syntyajoilta. Vakinaisen sotamiehenpidon toteuttaminen Suomen kolmessa eteläisessä läänissä 1690-luvulla, Hakkapeliitta, 08.04.1936, nro 14-15, s. 13, Kansalliskirjaston digitaaliset aineistot
Arvo Viljanti : Unkari Euroopan kilpenä. 250 vuotta kulunut Budan vapautumisesta turkkilaisikeestä, Hakkapeliitta, 08.09.1936, nro 36, s. 12, Kansalliskirjaston digitaaliset aineistot
Arvo Viljanti : Sotilaspojat Suomen jalkaväen täydennyksenä 1600-luvulla, Hakkapeliitta, 06.06.1939, nro 23, s. 20, Kansalliskirjaston digitaaliset aineistot
August Benjamin af Schultén

August Benjamin af Schultén (24. joulukuuta 1856 Viipuri – 28. – 29. syyskuuta 1912 Pariisi) oli suomalainen kemisti ja vapaaherra. Hän oli Helsingin yliopistossa dosenttina 1883–1904 ja siirtyi Pariisiin 1901. Hänen tutkimuskohteitaan olivat mineraloginen kemia, mineraalisynteesi ja epäorgaanisten suolojen valmistus.
Af Schulténin vanhemmat olivat Suomen senaatin oikeusosaston varapuheenjohtaja, todellinen valtioneuvos, vapaaherra Otto Reinhold af Schultén ja Anna Karolina Törnqvist. Hän pääsi ylioppilaaksi 1873 Helsingin yksityislyseosta ja valmistui filosofian kandidaatiksi ja maisteriksi 1877 sekä filosofian lisensiaatiksi ja tohtoriksi 1881. Vuosina 1892–1894 hän toimitti Naturen -nimistä aikakauslehteä.
Af Schulten oli aatelissäädyssä edustaja valtiopäivillä 1894, 1897, 1899 ja 1900.
Af Schultén oli naimisissa vuodesta 1883 Johanna Törngrenin kanssa. Hänen veljensä oli Maximus af Schultén.
August Bergenstråhle

Carl August Johan Eugene Bergenstråhle (Bergenstråle) (29. syyskuuta 1829 Helsingin pitäjä – 16. kesäkuuta 1901 Helsinki) oli suomalainen sotilas ja valtiopäivämies.
Bergenstråhlen vanhemmat olivat eversti Per August Bergenstråhle ja Henrika Gustava Krook. Bergenstråhle avioitui 1856, avioliitto oli lapseton. Hän meni Haminan kadettikouluun 1843 ja palveli sieltä valmistuttuaan vänrikkinä useissa eri joukko-osastoissa. Luutnantti hänestä tuli henkikaartin tarkka-ampujapataljoonassa 1854, alikapteeni 1855 ja kapteeni 1859. Everstiluutnanttina Bergenstråhle palveli tarkka-ampujapataljoonassa Viipurissa vuodesta 1865, eroten palveluksesta everstinä kesällä 1860. Hän toimi sen jälkeen sotilaiden leski- ja orpokassan kamreerina 1869–1877 sekä kamreerina ja kassanhoitajana maalaisten paloapuyhtiössä 1877–1897.
Bergenstråhle oli aatelissäädyssä edustaja valtiopäivillä 1863–1864, 1872, 1877–1878, 1882  ja  1899.
Aulanko MTB

Aulanko MTB on vuodesta 2014 lähtien järjestetty maastopyöräilyn kuntotapahtuma Aulangolla, Hämeenlinnassa. Tapahtuma järjestetään keväällä toukokuun lopulla. Reitti kiertää kansallismaisemissa Aulangon puistometsässä ja Aulangonjärven ympäri. Reitti on noin 25 km pitkä ja täysmatkaan tehdään kaksi kierrosta. Lapsille on ollut oma n. 6 km reitti vuodesta 2018 lähtien. Tapahtumakeskuksena on nykyisin Aulangon luontoliikuntakeskus, jossa on tapahtumakanslia, lähtö ja maali.
Tapahtuma on suunnattu maastopyöräilyn harrastajille aloittelijoista tosi kuntoilijoihin. Tapahtuma ei edellytä kilpailulisenssiä, eikä kilpailukokemusta. Tapahtumaan on osallistunut vuosittain 100–450 maastopyöräilijää.
Tapahtuman reitti kulkee osittain luonnonsuojelu- ja ampuma-alueilla, joilla ei saa muulloin pyöräillä. Tapahtuman aikana reitti on merkitty, mutta se ei ole suljettu muilta kulkijoilta. Tapahtuman järjestää Tawast Cycling Club ry. yhdessä kumppaneiden kanssa.
| Vuosi | Matkat | Osallistujat | Tapahtumakeskus |
| --- | --- | --- | --- |
| 2023 | n. 24 km n. 45 km  | n. 200 | Aulangon luontoliikuntakeskus |
| 2022 | n. 27 km  n. 55 km | n. 150 | Scandic Aulangon kylpylä |
| 2021 |  |  | Jouduttiin perumaan koronarajoitusten vuoksi |
| 2020 |  |  | Jouduttiin perumaan koronarajoitusten vuoksi |
| 2019 | n. 27 km  n. 55 km | n. 450 | Scandic Aulangon kykpylä |
| 2018 | n. 27 km  n. 55 km | n. 350 | Scandic Aulangon kylpylä |
| 2017 | n. 27 km  n. 55 km | n. 300 | Rantasipi Aulangon kylpylä |
| 2016 | n. 27 km  n. 55 km | n. 250 | Rantasipi Aulangon kylpylä |
| 2015 | n. 27 km  n. 55 km | n. 200 | Rantasipi Aulangon kylpylä |
| 2014 | n. 25 km  n. 50 km | n. 100 | Aulangon Heikkilä |
Aiheesta muualla

Aulangon luontoliikuntakeskus
Tawast Cycling Club ry.
Hn

Hn tarkoittaa seuraavia:
F/A-18 Hornet, Suomen ilmavoimien konetunnus HN, laivastohävittäjä
Hallands Nyheter, HN, ruotsalainen sanomalehti
hallintonotaari, HN tai hallinton., ammatti
Heavylift Cargo Airlines, IATA-koodi HN, lentoyhtiö
hehtonewton, tunnus hN, voiman yksikkö
Hietasen rautatieasema, liikennepaikkalyhenne Hn,  rautatieliikennepaikka Suomessa
Honduras, ISO 3166-1 -koodi HN, valtio tai muu maantieteellinen alue
Hutchinson and Northern Railway, yhtiölyhenne HN, yhdysvaltalainen rautatieyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hn”, voi hakea sivunnimihaulla, laajalla sivunnimihaulla tai tekstihaulla.
Hmongin kieli

| Hmong |
| --- | --- |
 Miao-jao-kielten levinneisyys kartalla. Hmongin puhuma-alueet on merkitty punaisella.
Muu nimi:  miao
Tiedot
Alue:  Kiina, Vietnam, Laos
Puhujia:  7 708 420
Kielitieteellinen luokitus
Kielikunta:  miao-jao-kielet
Kielikoodit
ISO 639-2:  hmn
ISO 639-3:  hmn
 Ohje 
Hmong eli miao on nimitys Kiinassa, Vietnamissa ja Laosissa asuvien hmongien ja miaojen puhumille miao-jao-kielikuntaan kuuluville kielille. Niitä puhuu äidinkielenään yhteensä noin 7,7 miljoonaa ihmistä. Ethnologue jakaa hmongin makrokielen 25 yksittäiseksi kieleksi, jotka ryhmittyvät kolmeksi alaryhmäksi.
Basilika A

| Basilika A |
| --- | --- |
 Basilika A:n rauniot.
Sijainti:  Krinídes, Kavála, Itä-Makedonia ja Traakia  Kreikka
Koordinaatit:  41°00′47″N, 24°17′04″E
Rakennustyyppi:  basilikakirkko
Valmistumisvuosi:  400-luvun jaa. loppu
 Osa Unescon maailmanperintökohdetta Filippoin arkeologinen alue 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Basilika A on nimitys, jota käytetään eräästä varhaiskristillisestä basilikakirkosta Filippoissa Kreikassa. Se oli yksi Filippoin lukuisista basilikoista. Sen rauniot sijaitsevat Filippoin arkeologisella alueella Kaválan kunnassa lähellä Krinídeen kaupunkia.
Basilika A:n rauniot.
Basilikakirkko rakennettiin 400-luvun jaa. lopulla. Se sijaitsi Filippoin forumin eli torin sekä Via Egnatian pohjoispuolella korkeammalla tasanteella, jossa oli sijainnut hellenistisellä kaudella rakennettu heroon-temppeli sekä muita pakanallisia pyhäköitä.
Kirkko oli suuri kolmilaivainen basilika, jonka pituus oli noin 130 metriä ja leveys noin 50 metriä, mikä teki siitä Filippoin suurimman kirkon. Siinä oli nartheks ja poikkilaiva sekä fiale ja sakasti pohjois- ja eteläsivuilla. Itäpäässä oli puolikaarenmuotoinen apsis. Länsipäässä nartheksin edessä oli atrium ja sen edessä jo hellenistisellä ajalla rakennettu peristyyli- eli pylväspiha. Basilikan lattiat ja seinät oli koristeltu mosaiikein ja maalauksin Konstantinopolin kirkkojen tyyliin.
Aiheesta muualla

Kuvia tai muita tiedostoja aiheesta Basilika A Wikimedia Commonsissa
Arthur Vermeeren

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Arthur Denis Vermeeren
Syntymäaika: 7. helmikuuta 2005 (ikä 19)
Syntymäpaikka: Lier, Belgia
Pelipaikka: keskikenttäpelaaja
Pituus: 180 cm
Seura
Seura: RB Leipzig (lainalla Atlético Madridista)
Junioriseurat
2012–2015: Lierse
2015–2018: KV Mechelen
2018–2022: Royal Antwerp
Seurat
| Vuodet | Seura | O | (M) |
| 2022 | Royal Antwerp B | 6 | (1) |
| 2022–2024 | Royal Antwerp | 47 | (2) |
| 2024– | Atlético Madrid | 5 | (0) |
| 2024– | → RB Leipzig | 1 | (0) |
Maajoukkue
| 2021–2022 | Belgia U17 | 10 | (0) |
| 2022 | Belgia U18 | 3 | (0) |
| 2023 | Belgia U19 | 3 | (0) |
| 2023– | Belgia U21 | 1 | (0) |
| 2023– | Belgia | 4 | (0) |
 Seurajoukkueuran tilastot kattavat vain kansalliset sarjat, päivitetty 13. syyskuuta 2024.  Maajoukkueuran tilastot päivitetty 13. syyskuuta 2024.
Arthur Denis Vermeeren (s. 7. helmikuuta 2005 Lier) on belgialainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa RB Leipzigia lainalla espanjalaisseura Atlético Madridista ja kuuluu myös Belgian maajoukkueeseen.
Seurajoukkueura

Vermeeren liittyi Royal Antwerpin junioriakatemiaan vuonna 2018 pelattuaan ensin Liersen ja KV Mechelenin junioreissa. Vermeeren debytoi Royal Antwerpin edustusjoukkueessa 11. elokuuta 2022 Konferenssiliigan karsintaottelussa Lillestrømia vastaan. Kauden 2022–2023 edetessä Vermeeren vakiinnutti paikkansa Antwerpin avauskokoonpanossa ja pelasikin kaudella 26 pääsarjaottelussa Antwerpin voittaessa Belgian mestaruuden. Vermeeren voitti huhtikuussa 2023 myös Belgian cupin, missä hän pelasi kaikissa kuudessa ottelussa avauskokoonpanossa.
Heinäkuussa 2023 Vermeeren voitti Antwerpissa Belgian supercupin. Kaudella 2023–2024 Vermeeren ehti pelata Antwerpissa yhteensä 32 ottelua, joissa hän teki kaksi maalia ja antoi kuusi maalisyöttöä. Hän pelasi jokaisessa pelaamassaan ottelussa avauskokoonpanossa. Vermeeren palkittiin tammikuussa 2024 Belgian pääsarjan vuoden parhaana nuorena pelaajana.
Vermeeren siirtyi 26. tammikuuta 2024 Antwerpista espanjalaiseen Atlético Madridiin vuoteen 2030 ulottuvalla sopimuksella. Siirtosummaksi uutisoitiin 18 miljoonaa euroa, joka voi nousta 23 miljoonaan euroon erilaisten menestysehtojen täyttyessä. Kevätkaudella 2024 Vermeeren jäi Atléticossa vähälle vastuulle ja pelasi viidessä ottelussa yhteensä vain 160 minuuttia.
Elokuussa 2024 Vermeeren siirtyi kauden loppuun kestävällä lainasopimuksella saksalaisseura RB Leipzigiin.
Maajoukkueura

Vermeeren pelasi vuonna 2022 alle 17-vuotiaiden EM-kilpailuissa täydet minuutit kaikissa kolmessa ottelussa. Hän pelasi vuosina 2022–2023 myös Belgian alle 18-, alle 19- ja alle 21-vuotiaiden maajoukkueissa.
Belgian A-maajoukkueessa Vermeeren pelasi ensimmäistä kertaa 13. lokakuuta 2023 EM-karsintaottelussa Itävaltaa vastaan, jossa hän tuli vaihdosta kentälle Johan Bakayokon tilalle ottelun 87. minuutilla. Hän kuului Belgian joukkueeseen EM-kilpailuissa 2024 mutta ei pelannut turnauksessa hetkeäkään. Hän on pelannut syyskuun 2024 puoliväliin mennessä neljä A-maaottelua, joissa hän on ollut kolme kertaa avauskokoonpanossa.
Ayman Nour

Ayman Nour (s. 1964 Mansoura) on egyptiläinen poliitikko. Hän on al Ghad -puolueen perustaja, ja nykyisin Ghad El-Thawra -puolueen johtaja.
Nour aloitti poliittisen uransa Wafd-puolueen lehden toimittajana. Hän johti puolueen tutkimuslaitosta 1990–1995. Parlamentin alahuoneeseen hänet valittiin 1995 ja 2000. Hän erosi johtuen erimielisyyksistä puheenjohtaja Noaman Gomaan kanssa ja perusti al-Ghad-puolueen 2005.
Vuoden 2005 presidentinvaalit

Nour haastoi Hosni Mubarakin presidentinvaaleissa vuonna 2005. Tämän takia hän joutui vankilaan viideksi vuodeksi. Hänet kuitenkin vapautettiin kolmen vuoden jälkeen. Syy tuomioon oli dokumenttiväärennys puolueen perustamisen aikoihin.
Nour ei voi asettua ehdokkaaksi vaaleihin, koska lain mukaan pitää olla kulunut viisi vuotta alkuperäisen vankilatuomion päättymisestä, ennen kuin voi asettua poliittiseen virkaan..
Al-Ghad-puolue hajosi kahteen osaan, joita johtivat Mousa Mostafa Mousa ja Ayman Nourin silloinen vaimo Gamila Ismail. Oikeus päätti Mousa Mostafa Mousan olevan puolueen laillinen johtaja, ja Ayman Nourin tukijat rekisteröivät uuden puolueen Ghad al-Thawra ("Vallankumouksen huomisen puolue") ja osallistuivat vuodenvaihteen 2011–2012 vaaleihin Egyptin demokraattisen allianssin listalla, jota hallitsee Muslimiveljeskunnan Vapaus- ja oikeuspuolue.
Ic

Ic tarkoittaa seuraavia:
Consumers International, IC, kansainvälinen kuluttajayhdistysten järjestö
IC, interstitiaalinen kystiitti; krooninen virtsarakon sairaus
IC, venäläinen moottoripyörämerkki
IC, suomalainen yhtye
IC-luokitus, sähkömoottorin jäähdytystapojen luokitusjärjestelmä
ihoon, i.c., latinan ilmauksesta intra cutem, lääkeaineen annosteluohje
Index catalogue, IC, luettelo syvän taivaan kohteista
Indian Airlines, IATA-koodi IC, lentoyhtiö
Intercity, InterCity, IC, matkustajaliikenteen junatyyppi, käytössä useissa maissa
mikropiiri, IC, englannin sanoista integrated circuit, elektroniikkakomponentti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ic”, voi hakea sivunnimihaulla, laajalla sivunnimihaulla tai tekstihaulla.
IBD ja muut suolistosairaudet

IBD ja muut suolistosairaudet ry on valtakunnallinen IBD:tä tai muuta suolistosairautta sairastavien sekä heidän läheistensä etujärjestö.
Kohderyhmä

Yhdistyksen toiminnan kohderyhmää ovat nimen mukaisesti IBD:tä eli tulehduksellisia suolistosairauksia Crohnin tautia sekä colitis ulcerosaa eli haavaista paksusuolentulehdusta sairastavat sekä heidän läheisensä. Muita yhdistyksen piiriin kuuluvia suolistosairauksia ovat mikroskooppiset koliitit, lyhytsuolisyndrooma, ärtyvän suolen oireyhtymä eli IBS, synnynnäinen kloridiripuli, divertikuloosi sekä sappihapporipuli. Yhdistyksen toimintaan ovat tervetulleita niin sairastavat itse, kuin myös heidän läheisensä tai aiheesta kiinnostuneet. Esimerkiksi erilaiset vertaistapaamiset ovat avoimia, eivätkä siis edellytä jäsenyyttä.
Toiminta

Yhdistyksen toiminta-ajatus on edistää hyvinvointia IBD:tä tai muuta suolistosairautta sairastavien sekä heidän läheistensä keskuudessa. Yhdistys antaa vertaistukea vapaaehtoisten voimin, niin kasvokkain kuin verkossakin. Myös erilaiset vertaisviikonloput tai -päivät sekä sopeutumista tukevat kurssit kuuluvat yhdistyksen toimintaan.
Yhdistys valvoo suolistosairauksia sairastavien etuja ja vaikuttaa suolistosairauksia sairastavia koskeviin asioihin valtakunnallisesti. Yhdistys myös välittää tietoa niin perinteisen kuin sosiaalisenkin median kautta. Yhdistys toimittaa muun muassa jäsenlehteä sekä erilaisia tieto-oppaita eri suolistosairauksista ja niiden vaikutuksesta elämään eri vaiheissa.
Yhdistyksessä on jäseniä yli 8 000. Yhdistyksen toimintaa rahoitetaan jäsenmaksutuotoilla ja Sosiaali- ja terveysjärjestöjen avustuskeskus STEA:n avustuksilla. 
IBD ja muut suolistosairaudet ry on SOSTEn jäsenjärjestö.
Historiaa

Järjestö on perustettu 1984 Helsingissä. Se oli aluksi nimellä Crohn-yhdistys ja toimi Finnilcon (avanneleikattujen potilasjärjestö) alayhdistyksenä. Vuonna 1997 järjestö päätti erota Finnilcosta ja muutti nimensä Crohn ja Colitis ry:ksi ja näin jäsenistöön alkoi liittyä enemmän colitis ulcerosaa eli haavaista paksusuolentulehdusta sekä muita suolistosairauksia sairastavia. Syyskokouksessa 2020 hyväksyttiin yhdistyksen uudeksi nimeksi IBD ja muut suolistosairaudet ry.
Vessapassi

Yhdistys tarjoaa jäsenetuna Vessapassia. Vessapassi helpottaa tiettyihin sairauksiin kuuluvien suoliston tai rakon toiminnallisten häiriöiden kanssa elämistä. Sairauksien ikävimpiin oireisiin voi kuulua jopa kymmenet WC-käynnit vuorokaudessa. Tällaisia sairauksia ovat suolistosairaudet, endometrioosi, munasarjojen monirakkulaoireyhtymä (PCOS), vulvodynia, suolistosyöpä, tietyt neurologiset sairaudet, eturauhassyöpä, gynekologinen syöpä, virtsarakon syöpä, neuroendokriiniset kasvaimet ja systeeminen skleroosi. Vessapassi lisää näitä sairauksia sairastavien mahdollisuutta päästä välittömästi lähimpään vessaan. Vessapassia voi näyttää erilaisten toimipaikkojen henkilökunnalle pyyntönä päästä välittömästi vessaan. Vessapassilaisen voi päästää esimerkiksi esteettömään WC:hen, henkilökunnan WC:hen tai asiakas-WC:hen, vaikkei henkilö olisi asiakkaana. Näin Vessapassi laajentaa sairastavien elinpiiriä ja parantaa heidän elämänlaatuaan.
Vessapassi kuuluu IBD ja muut suolistosairaudet ry:n, Gynekologinen potilasjärjestö Korento ry:n, Suomen suolistosyöpäyhdistys Colores ry:n, Neuroliiton, Syöpäjärjestöjen ja Suomen sklerodermayhdistyksen jäsenetuihin.
IBD ja muut suolistosairaudet ry on rekisteröinyt Vessapassin tavaramerkikseen. Tavaramerkki antaa haltijalleen oikeuden kieltää muita käyttämästä samaa tai sekaannusvaaran aiheuttavaa merkkiä samankaltaisten tavaroiden tai palveluiden yhteydessä. Tavaramerkit myöntää Patentti- ja rekisterihallitus.
Aiheesta muualla

Järjestön nettisivut
Aseman lapset

| Aseman lapset> The Railway Children |
| --- | --- |

Ohjaaja:  Lionel Jeffries
Käsikirjoittaja:  Lionel Jeffries
Perustuu:  Edith Nesbitin romaaniin Rautatielapset
Tuottaja:  Robert Lynn
Säveltäjä:  Johnny Douglas
Kuvaaja:  Arthur Ibbetson
Leikkaaja:  Teddy Darvas
Tuotantosuunnittelija:  John Clark
Pääosat:   Jenny Agutter  Gary Warren  Sally Thomsett  Dinah Sheridan  Bernard Cribbins  William Mervyn  Ann Lancaster 
Valmistustiedot
Valmistusmaa:  Iso-Britannia
Tuotantoyhtiö:  EMI Films
Ensi-ilta:  1970
Kesto:  110 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Aseman lapset tai Rautatielapset (The Railway Children) on englantilainen Lionel Jeffriesin ohjaama 
elokuva vuodelta 1970. Höyryveturien aikaan sijoittuvan perhe-elokuvan tarina perustuu Edith Nesbitin samannimisenä suomennettuun romaaniin. Maalaiskylässä asuvat lapset pelastavat vankilaan tuomitun diplomaatti-isän.
Tämä elokuva valittiin 1900-luvun vaikuttavimpien brittiläisten elokuvien joukkoon BFI:n kyselyssä vuonna 1999.
Näyttelijät

| 0 | 1 | 2 |
| --- | --- | --- |
|  Dinah Sheridan  | … |  Mrs. Waterbury ("äiti")   |
|  Bernard Cribbins  | … |  Albert Perks   |
|  William Mervyn  | … |  vanha herra   |
|  Iain Cuthbertson  | … |  Charles Waterbury ("isä")   |
|  Jenny Agutter  | … |  Roberta 'Bobbie' Waterbury   |
|  Sally Thomsett  | … |  Phyllis Waterbury   |
|  Gary Warren  | … |  Peter Waterbury    |
|  Peter Bromilow  | … |  tohtori Forrest    |
|  Ann Lancaster  | … |  Ruth    |
|  Gordon Whiting  | … |  Shapanski   |
|  Beatrix Mackey  | … |  Emma-täti    |
|  Deddie Davies  | … |  Mrs. Nell Perks    |
|  David Lodge  | … |  orkesterinjohtaja   |
|  Christopher Witty  | … |  Jim    |
|  Brenda Cowling  | … |  Mrs. Hilda Viney    |
|  Paddy Ward  | … |  kärrymies    |
|  Erik Chitty  | … |  valokuvaaja    |
|  Sally James  | … |  palvelustyttö   |
Käännös suomeksi
BBC Radio

| BBC Radio |
| --- | --- |

Perustettu:  18. lokakuuta 1922
Kotipaikka:  Englanti
Toiminta-alue:  maailmanlaajuinen
Tuotteet:  radiolähetykset
Emoyhtiö:  BBC
Kotisivu:  BBC Sounds
Infobox OKVirheellinen NIMI-arvo: 
BBC Radio on Yhdistyneen kuningaskunnan yleisradioyhtiö BBC:n radiotoiminnasta vastaava osa. Se tarjoaa Yhdistyneessä kuningaskunnassa valtakunnallisia ja paikallisia radioasemia sekä eri puolilla maailmaa toimivia alueellisia radioasemia ja BBC Sounds -suoratoistopalvelun.
BBC Radion radiokanavia lähetetään FM-lähetyksinä, AM-lähetyksinä, DAB-lähetyksinä ja internetissä BBC Soundsin kautta.
Radiokanavat > Maanlajuiset

Koko Yhdistyneessä kuningaskunnassa kuuluvat radiokanavat.
BBC Radio 1
BBC Radio 1 Dance
BBC Radio 1 Relax
BBC Radio 1Xtra
BBC Radio 2
BBC Radio 3
BBC Radio 4
BBC Radio 4 Extra
BBC Radio 5 Live
BBC Radio 5 Sports Extra
BBC Radio 6 Music
BBC Asian Network
Radiokanavat > Alueelliset ja paikallisradiot

BBC Radio Wales – Walesissa toimiva radiokanava
BBC Radio Cymru – ohjelmaa kymrin kielellä
BBC Radio Scotland – Skotlannissa toimiva radiokanava
BBC Radio nan Gàidheal – ohjelmaa gaelin kielellä
BBC Radio Ulster ja BBC Radio Foyle – Pohjois-Irlannissa toimivat radiokanavat
BBC Local Radio – 40 paikalliskanavaa Englannin ja Kanaalisaarten alueilla
Radiokanavat > Maailmanlaajuiset

BBC Radion kansainvälisestä tuotannosta vastaa BBC World Service. BBC Sounds -suoratoistopalvelun kautta lähetyksiä voi kuunnella missä tahansa.
Radiotoiminnan kulujen jakautuminen vuosina 2012–2013.